《晓发京都》
明代·杨文卿

俗吏曾随计吏来，可堪复别凤城隈。
清时自辟公孙阁，此日虚经郭隗台。
夹路笙簧山鸟哢，向人颦笑野花开。
倚风南望沧江渺，拟上高堂寿一杯。

作者简介：（1436—1497）明浙江鄞县人，字质夫。曾任刑部主事，累官山东提学副使。平居待人宽和，每临事则确然不可夺。为政廉，身后橐无余资，惟图书数箧而已。有《崧畦集》、《笔谈类稿》、《苕溪集》。